tartuNLP/wikipedia-smugri-20251201 huggingface dataset:
Teenage Mutant Ninja Turtles (vuoden 2003 videopeli)

Teenage Mutant Ninja Turtles on Konamin kehittämä ja julkaisema toimintapeli, joka on julkaistu vuonna . Se perustuu saman nimiseen animaatiosarjaan "Teini-ikäiset mutanttininjakilpikonnat". Pelin tapahtumat keskittyvät animaatiosarjan ensimmäiseen tuotantokauteen.
Pelattavuus.
Pelissä voi pelata kaikilla neljällä Turlesilla Leonardolla, Donatellolla, Michelangelolla tai Rafaellolla. Tarinamoodissa voi pelata yhdellä tai kahdella pelaajalla yhtä aikaa. Toinen pelimoodi on kaksintaistelu, jossa Turtlesien lisäksi voi taistella Tikulla, Casey Jonesilla, Hamato Yoshilla, Turtlebotilla, Hunilla, Oroku Sakilla ja Silppurilla. Kun tarinamoodi on pelattu läpi kaikilla neljällä turtlesilla, avautuu Challenge-moodi jossa taistellaan kuusiokulman muotoisessa kehässä kaikkia pelin hahmoja vastaan. Kun pelaaja ensimmäisen kerran voittaa kaikki hahmot, avautuu pelattavaksi hahmoksi Hamato Yoshi sekä tarinamoodiin Tikku. Jos pelaaja pääsee Challenge-moodin läpi alle viidessätoista minuutissa, tarinamoodin voi mennä myös Caseylla.
Game Boy Advance.
Ensimmäisessä GBA:lle tehdyssä Turtles-pelissä kaikilla neljällä Turtlesilla on omat tasot, joita on yhteensä neljä. Peli seuraa myös hivenen animaatiosarjan tarinaa, joka alkaa Leonardon tehtävällä pelastaa April O'Neil tohtori Baxter Stockmanin luomilta roboteilta ja lopuksi kohdata jättiläisrobotti.
Rafaello.
Seuraavana on vuorossa Rafaello, joka lähtee ulos Michelangelon ärsyttäessä häntä. Matkalla Rafaellon täytyy taistella purppuralohikäärmeiden jengiläisiä vastaan. Mukaan tulee myös Casey Jones, jonka kanssa käydään kaksi kamppailua. Lopuksi Rafaello kohtaa purppuralohikäärmeen johtajan lohikäärmenaaman yhdessä Casey Jonesin kanssa.
Donatello.
Donatellon seikkailu alkaa, kun Baxter Stockman on luonut näkymättömiä jalkaninjoja, jonka myötä Rafaello on kidnapattu. Donatellon tehtävänä on pelastaa Rafaello.
Michelangelo.
Michelangelolla on pelin viimeinen tehtävä, jonka hän aloittaa taistellen jalkaninjoja vastaan. Voitettuaan ninjat Michelangelo matkaa maanalaiseen luolaan, jossa hän kohtaa mutanttihirviöitä.
Heikki Helin

Henrik (Heikki) Reinhold Helin (24. huhtikuuta 1868 Hämeenlinna – 4. joulukuuta 1923 Leppävaara, Espoo) oli suomalainen arkkitehti.
Elämä.
Helinin vanhemmat olivat maalari Henrik Helin ja Olga Maria Nyholm. Hän pääsi ylioppilaaksi Hämeenlinnan lyseosta 1888 ja valmistui arkkitehdiksi Polyteknillisestä opistosta 1892.
Helin oli merkittävä maatalousrakentamisen kehittäjä, joka toimi Hämeenlinnassa Alexander Rogatus Nyströmin kanssa vuodesta 1897 alkaen. Rakennuspiirustuksissa oli usein merkintä "Helin &amp; Nyström". Helin oli apulaisarkkitehtinä Hämeen läänin rakennuskonttorissa 1892–1907 ja hän toimi vt. lääninarkkitehtinä kesäisin 1893–1898. Helin opetti rakennusoppia Mustialan maatalousoppilaitoksessa 1892–1908 ja sen jälkeen kun korkein maatalousopetus siirtyi Mustialasta Helsinkiin Helin oli Helsingin yliopistossa maanviljelys-taloudellisen osaston ylimääräisenä opettajana sekä Teknillisessä korkeakoulussa rakennusopin vt. professorina vuosina 1917–1921 Onni Tarjanteen toimiessa ylijohtajana yleisten rakennusten ylihallituksessa. Helin oli opettajana lisäksi Helsingin maanviljelyslyseossa ja Teknillisessä korkeakoulussa ja toimi luennoitsijana useilla rakennusopin kursseilla. Helin kirjoitti maatalousrakentamisen oppikirjoja ja toimi myös maanviljelyhallituksen arkkitehtina. Helin suunnitteli varsinkin maatalousrakennuksia eri puolille Suomea.
Helin kuoli keuhkokuumeeseen huvilallaan Leppävaarassa (Alberga) joulukuussa 1923.
Xavier Marmier

Xavier Marmier (22. kesäkuuta 1808 Pontarlier – 12. lokakuuta 1892 Pariisi) oli ranskalainen kirjailija, tutkimusmatkailija ja pohjoismaisen kirjallisuuden kääntäjä.
Ura.
Toimittuaan lyhyen aikaa kirjastonhoitajana Besançonissa Marmier muutti Pariisiin. Hän matkusteli Saksassa ja kirjoitteli Revue germanique -lehteen ja muihin lehtiin. Tämän jälkeen hän osallistui useisiin merellisiin tutkimusmatkoihin sekä Islantiin että Skandinaviaan. Vuonna 1839 hänet nimitettiin Rennesin yliopiston vierasmaalaisen kirjallisuuden professoriksi, mutta jo samana vuonna, muutamaan kuukautta myöhemmin, hän lähti uudelleen matkalle kohden pohjoista. Keskeisenä tavoitteenaan hänellä oli tutustuminen paikalliseen kansanrunouteen ja kansantapoihin ja yleensä kansan elämään 
Kun hän palasi matkalta, joka oli suuntautunut myös Ruotsin ja Suomen Lappiin, hänet nimitettiin Ranskan opetusministeriön kirjastonhoitajaksi. Jälleen hän lähti matkoilla, ja nyt matkat suuntautuivat Alankomaihin, Suomeen, Venäjälle ja Puolaan. Tämän jälkeen hän matkasi Lähi-itään ja Algeriaan. Vuonna 1846 hänestä tuli Sainte-Genevièven kirjaston hallintovirkamies ja lopulta kirjaston pääjohtaja.
Vuonna 1848 hän lähti Pohjois-Amerikkaan ja suuntasi matkansa myös Etelä-Amerikkaan. Kaikilta näiltä matkoiltaan hän kirjoitti kuvauksia, ja mukana oli myös kirjoituksia kohdemaan ja -alueiden kirjallisuudesta, historiasta ja maantieteestä. Hänen oleskelustaan Kanadassa on tehty kokonaisvaltainen tutkimus
Marmier valittiin Ranskan akatemian jäseneksi vuonna 1870, ja hän oli jäsenenä akatemian sanakirjakomissiossa. Hän ei ollut vain matkakertomusten kirjoittaja, vaan kunnostautui runouden ja romaanien kääntäjän. Marmier on tullut tunnetuksi eritoten halustaan tehdä ulkomaalaista, erityisesti skandinaavista ja germaanista, kirjallisuutta tutuksi ranskalaisille.
Marmier ja Suomi.
Marmier vieraili Suomessa kaikkiaan kolme kertaa. Syyskuussa 1838 hän vaelsi Joseph Paul Gaimardin retkikunnan jäsenenä Ruijasta Lapin rajajokia myöten Tornioon ja sieltä Ruotsin rannikkoa pitkin etelään. Vuoden 1839 syksyllä matkareitti oli sama. Alkukesästä 1842 hän matkusti Tukholmasta Turkuun ja sieltä Helsingin kautta Viipuriin ja Pietariin.
Albena

Albena () on Mustanmeren rannalla sijaitseva lomakaupunki Bulgariassa, noin 30 kilometriä Varnasta.
Sijainti.
Albena on Mustanmeren rannalla sijaitseva lomakaupunki. Se sijaitsee suurten mäkien ja kumpujen suojaamassa Batovajoen laaksossa. Sen ympärillä on Baltatan luonnonsuojelualue joka perustettiin vuonna 1962. Luonnonsuojelualueen koko on 198 hehtaaria. Kaupunki tunnetaan vaaleasta hiekkarannasta joka on noin viisi kilometriä pitkä ja 150 metriä leveä.
Sosialismin kaaduttua Bulgariassa Albena on pääasiassa ollut saksalaisten suosiossa, mutta nykyisin turisteja saapuu runsaasti myös Pohjoismaista. Kaupungin ensimmäiset hotellit avattiin vuonna 1969. Albenassa on runsas ja monipuolinen ravintolatarjonta. Kaupunki on nykyisin myös aidattu ja sisään pääsee vain yhdestä portista.
Etäisyys.
Albenan lähin lentoasema sijaitsee Varnassa. Lentomatka Helsingistä Varnaan kestää noin kolme tuntia.
Avainkirjoahven

Avainkirjoahven ("Cleithracara maronii") on kirjoahventen (Cichlidae) heimoon ja samannimiseen alaheimoon (Cichlasomatinae) kuuluva laji. Se on sukunsa Cleithacara ainoa laji ja suosittu akvaariokalana.
Koko ja ulkonäkö.
Avainkirjoahven on pieni, kellanruskea ja hieman munanmuotoinen kala. Sillä on kyljissä pieni musta piste, joka joillakin yksilöillä on laajentunut lyhyeksi viiruksi. Kun kala on hermostunut, se muuttuu väritykseltään laikukkaaksi ja painautuu kiviä tai kasveja vasten naamioidakseen itsensä. Koiraat erottaa naaraista niiden selkäevän takaosan ja peräevän pidentyneistä ruodoista. Se voi kasvaa luonnossa korkeintaan noin 7,1 senttimetrin mittaiseksi, mutta saattaa akvaariossa yltää jopa 10 senttimetrin mittaan.
Alkuperä.
Avainkirjoahven on kotoperäinen Orinoco-joessa Guyanan ja Ranskan Guyanan alueilla trooppisessa Etelä-Amerikassa.
Käyttäytyminen.
Laji on rauhallinen ja ujo, eikä sitä tulisi pitää yhdessä aggressiivisten lajien kanssa. Se on myös vaikea saada lisääntymään muihin "Aequidens"-suvun lajeihin verrattuna.
Aiheesta muualla.
Suomalaisten harrastajien sivuja:
No (kana)

の hiraganalla tai ノ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 25. sijalla ne- ja ha-tavujen välissä.
Alkuperä.
Hiragana の ja katakana ノ on johdettu man'yōgana-merkistön kautta kanjista 乃.
Latinisaatio.
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « no ».
Kirjoitus.
Hiragana の kirjoitetaan yhdellä vedolla:
Katakana ノ kirjoitetaan vain yhdellä vedolla:
Käyttö.
Hiraganaa の on käytetty kiinankielisellä alueella, jossa sitä käytetään modernin kiinan omistuspartikkelin 的 ("de") tai klassisen kiinan omistuspartikkelin 之 ("zhī") sijaan. Tällöin の lausutaan samoin tavoin kuin merkki, jonka se on korvannut. Kanan käytöllä yritetään yleensä erottautua tai luoda "eksoottinen" tai "japanilainen" tunnelma, esimerkiksi kaupallisten brändien yhteydessä. Esimerkiksi 鲜の每日C-hedelmämehussa の voidaan lukea sekä omistuspartikkelina 之 ("zhī"), tai mehua tarkoittavana merkkinä 汁 ("zhī").
Fu (kana)

ふ hiraganalla tai フ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 28. sijalla hi- ja he-tavujen välissä.
Alkuperä.
Hiragana ふ ja katakana フ on johdettu man'yōgana-merkistön kautta kanjista 不.
Tarkkeet.
Merkkeihin voidaan lisätä dakuten, jolloin muodostuvat tavut ぶ ja ブ, jotka lausutaan , tai handakuten, jolloin muodostuvat tavut ぷ ja プ, jotka lausutaan .
Latinisaatio.
Kanat latinisoidaan eri tavoin eri järjestelmissä:
Kirjoitus.
Hiragana ふ kirjoitetaan neljällä vedolla:
Katakana フ kirjoitetaan vain yhdellä vedolla:
Ho (kana)

ほ hiraganalla tai ホ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 30. sijalla he- ja ma-tavujen välissä.
Alkuperä.
Hiragana ほ ja katakana ホ on johdettu man'yōgana-merkistön kautta kanjista 保.
Tarkkeet.
Merkkeihin voidaan lisätä dakuten, jolloin muodostuvat tavut ぼ ja ボ, jotka lausutaan , tai handakuten, jolloin muodostuvat tavut ぽ ja ポ, jotka lausutaan .
Latinisaatio.
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: ほ ja ホ latinisoidaan « ho », ぼ ja ボ latinisoidaan « bo » ja ぽ sekä ポ latinisoidaan « po ».
Kirjoitus.
Hiragana ほ kirjoitetaan neljällä vedolla:
Katakana ホ kirjoitetaan neljällä vedolla:
Helttakeisarikyyhky

Helttakeisarikyyhky ("Ducula galeata") on erittäin uhanalaisena vain Nuku Hivalla Ranskan Polynesiassa elävä kyyhkylintu.
Helttakeisarikyyhkyt on hyvin suurikokoinen, tumma kyyhkylintu. Helttakeisarikyyhkyt elävät subtrooppisissa metsissä ja toisinaan niitä tavataan myös appelsiini- ja banaaniviljelmiltä . Linnut käyttävät ravintonaan puiden ja pensaiden hedelmiä erityisesti guavia.
Helttakeisarikyyhkyjen kannan suuruudeksi arvioidaan vain noin 150 yksilöä. Suurimmat uhkat, jotka kohdistuvat lintuihin, ovat niiden laiton metsästys, elinalueen tuhoutuminen sekä saarelle tuodut rottalajit erityisesti mustarotat. Helttakeisarikyyhkynaaraat munivat vain yhden munan pesimäkautena, joten kannan lisääntyminen on hidasta.
Tykit, taudit ja teräs

Tykit, taudit ja teräs: ihmisen yhteiskuntien kohtalot () on vuonna 1997 julkaistu, maantieteen professori Jared Diamondin kirjoittama kirja. Kirja voitti Pulitzer-palkinnon vuonna 1998. Vuonna 2005 valmistui kirjaan perustuva kolmiosainen dokumenttisarja.
"Tykit, taudit ja teräs" pyrkii selittämään sitä, miksi euraasialaiset kansat kokonaisuutena ovat selviytyneet ja valloittaneet muita kansoja. Diamond esittää, että erot kansakuntien voimasuhteissa ja teknologisessa kehittyneisyydessä selittyvät niiden elinympäristöjen erovaisuuksilla eivätkä niinkään kulttuurillisilla tai rodullisilla eroilla.
Kuntoutustarveselvitys

Kuntoutustarveselvitys on varsinaista kuntoutusohjelmaa edeltävä lääkärin, psykologin ja sosiaalityöntekijän tekemä tutkimus, jolla selvitetään ammatillisen kuntoutuksen käynnistämisen edellytyksiä. Yksilöllisen tilanteen mukaan selvitykseen voivat osallistua myös muut erityistyöntekijät, kuten työelämän asiantuntija, neuropsykologi tai fysioterapeutti
Kuntoutustarveselvityksen sisältö.
Kelan kuntoutusstandardin mukaan kuntoutustarveselvityksen tavoitteena on selvittää kuntoutujan kuntoutuksen tarve ja kuntoutumisen mahdollisuudet mahdollisimman varhaisessa vaiheessa. Palveluntuottaja selvittää yhdessä kuntoutujan kanssa hänen fyysistä ja psyykkistä terveydentilaansa ja toimintakykyään suhteessa työelämän vaatimuksiin, sosiaalista elämäntilannettaan ja työtilannettaan. Selvitysten perusteella pyritään löytämään keinoja, joilla työelämässä selviytymisen ongelmia voidaan vähentää tai poistaa ja työkykyä parantaa. Tavoitteena on tiivistetty suunnitelman tarvittavista jatkotoimenpiteistä. 
Kuntoutustarveselvitys toteutetaan mahdollisimman lyhyessä ajassa, enintään kolmen vuorokauden aikana. Suositus on, että selvitys toteutetaan avomuotoisesta, jolloin kuntoutuja käy palveluja tuottavassa laitoksessa sovitun aikataulun mukaisesti. 
Kuntoutuslaitos nimeää jokaiselle asiakkaalle omaohjaajan, jonka kanssa kuntoutuja voi keskustella kuntoutumiseensa liittyvistä kysymyksistä. 
Vuoden 2006 aikana Kela järjesti kuntoutustarveselvityksen 1542 henkilölle, joista syynä oli tuki- ja liikuntaelinsairaus 862 tapauksessa ja mielenterveydenhäiriö 323 tapauksessa. Kuntoutustarveselvitysasiakkaiden keski-ikä oli 51 vuotta. 
Miten kuntoutustarveselvityksestä tuli erillinen kuntoutuspalvelu.
Kuntoutusjärjestelmässä on alusta pitäen (1960-luvulta) ollut säädös, jonka mukaan Kansaneläkelaitoksen on selvitettävä henkilön kuntoutustarve viimeistään silloin, kun hänen sairauspäiviensä määrä ylittää 60 lain mukaan korvattavaa vuorokautta. Kuntoutustarveselvitys erillisenä palvelumuotona syntyi vuosina 1996–97 toteutetun Ikääntyneiden pitkäaikaistyöttömien palvelutarveselvitys-hankkeen yhteydessä. Kokeilu toteutettiin kymmenellä paikkakunnalla ja kuntoutustarveselvityksen tekivät paikallisten käytäntöjen mukaisesti työvoimatoimistot ja Kelan paikallistoimistot. Kokeiluhankkeessa kaikki paikkakunnalla asuvat 50–58-vuotiaat pitkäaikaistyöttömät kutsuttiin työkyky- tai kuntoutustarveselvitykseen. Käytäntö laajennettiin vuoden 1998 alusta koko maahan. Vuodesta 2001 lähtien Kelan IP-kuntoutusta, tälle kohderyhmälle suunnattua laitosmuotoista kuntoutusta, järjestettiin vain 50–54-vuotiaille.
Kuntoutustarveselvitys vakiintui palveluksi kuntoutustutkimuksen rinnalla, sen kevyempänä versiona. Osalle kuntoutustarveselvitykseen ohjatuista laaditaan yksityiskohtainen kuntoutussuunnitelma selvityksen perusteella, osa ohjataan perusteellisempaan kuntoutustutkimukseen.
Nyhjää tyhjästä

Nyhjää tyhjästä on vuonna 1991 esitetty suomalainen viihdeohjelma. Sarjassa Ryhmäteatterin jäsenet näyttelevät improvisoiden. Sarja uusittiin alkuvuonna 2007 Yle Teemalla.
Esiintyjät.
Improvisaatioihin saatiin aihe tai muuta ohjeistusta paikalle saapuneelta yleisöltä. Aiheet keräsi talteen ohjelman juontaja Neil Hardwick. Sarjassa nähtiin muutamia vierailevia esiintyjiä (mm. Ritva Valkama, Kai Hyttinen ja Jukka-Pekka Palo). Sketsien lisäksi näyttelijät esittivät improvisoitua musiikkia.
Carl Albert

Carl Bert Albert (10. toukokuuta 1908 North McAlester, Oklahoma – 4. helmikuuta 2000 McAlester, Oklahoma) oli yhdysvaltalainen lakimies ja demokraattipoliitikko. Hän edusti Oklahomaa Yhdysvaltain edustajainhuoneessa 1947–1977, ja toimi edustajainhuoneen puhemiehenä 1971–1977. Albert opiskeli Rhodes Scholarship -stipendillä Oxfordin yliopistossa.
Hänet valittiin edustajainhuoneen enemmistöjohtajaksi 1961, ja hän vaikutti erityisesti terveydenhoitolainsäädäntöön. Puhemieheksi hänet valittiin John William McCormackin jäätyä eläkkeelle. 
Albert päätti jäädä eläkkeelle kongressista sen jälkeen, kun hänen nimensä oli vedetty mukaan niin kutsuttuun Koreagate-skandaaliin, jossa Etelä-Korean epäiltiin yrittäneen lahjoa useita yhdysvaltalaisia poliitikkoja. Albertiin skandaali liittyi hänen avustajansa Suzi Park Thomsonin kautta, jonka epäiltiin toimineen Etelä-Korean tiedustelupalvelu KCIAN:n hyväksi. Thomson kiisti syytökset eikä häntä vastaan nostettu syytteitä, mutta syytökset aiheuttivat silti hankaluuksia Carl Albertille. Avustajaansa kohdistuvien syytösten lisäksi Albert oli kongressissa toimiessaan ottanut vastaan noin 6 000 dollarin arvosta Etelä-Korean hallituksen antamia lahjoja, jotka hän kuitenkin luovutti lain edellyttämällä tavalla liittovaltion General Services Administration -virastolle.
Juovakääpiöahven

Juovakääpiöahven ("Apistogramma trifasciata") on pieni kirjoahven.
Koko ja ulkonäkö.
Juovakääpiöahvenen suurin koko on 4–5 cm, naaraat ovat pienempiä kuin koiraat. Kalan normaali yleisväri on vaaleanharmaa, kyljessä selvä leveä musta vaakaraita. Koiras hohtaa sinisävyisenä, naaras muuttuu kutuvalmiina keltaiseksi.
Alkuperä.
Juovakääpiöahvenia tavataan luonnossa Etelä-Amerikassa: Paraguay- ja Rio Gueapore -joissa.
Käyttäytyminen.
Juovakääpiöahvenet ovat haaremikaloja; yleensä pidetään kahta naarasta yhtä koirasta kohden. Samassa akvaariossa voi pitää pieniä, rauhallisia kaloja.
Vesiolot.
Veden on pH-arvon on oltava noin 6,5 ja lämpötilan 20–28 °C. Akvaarion on hyvä olla vähintään 60 cm pitkä.
Palettikääpiöahven

Palettikääpiöahven ("Apistogramma panduro") on pieni kirjoahven. Se on löydetty vasta 1997. Kalaa kasvatetaan akvaarioissa. 
Koko ja ulkonäkö.
Palettikääpiöahven kasvaa noin viisi senttiä pitkäksi. Keltaisenharmaalla pohjavärillä on selvärajaisia värialueita: musta raita kulkee silmän läpi, kirkkaan sininen läikkä sen takana, pyrstössä voimakasta punaista. Keltainen alue naaraan etuselässä on hiukan epämääräisempi. Naaraalla on kyljessä toinen raita joka ulottuu vatsaan asti, koiraalla vain läikkä kyljessä.
Alkuperä.
Palettikääpiöahvenia tavataan luonnossa Etelä-Amerikassa.
Käyttäytyminen ja lisääntyminen.
Palettikääpiöahvenia pidetään pareittain. Se on vilkas kala ja voi olla kokoonsa nähden melko aggressiivinenkin, varsinkin kutuaikana.
Ravinto.
Palettikirjoahven on kaikkiruokainen ja tarvitsee myös kasvisravintoa.
Perjantai 13. päivä, osa 5 – uusi alku

Perjantai 13. päivä, osa 5 – uusi alku ("Friday the 13th: A New Beginning") on kauhuelokuva vuodelta 1985, osa "Perjantai 13." -sarjaa. Elokuvan nimi ”uusi alku” viittaa siihen, että edellistä osaa markkinoitiin sarjan lopetusosana. Elokuvaa levitettiin Suomessa vain DVD:llä. 
Juoni.
Tommy Jarvis tappoi Jason Voorheesin, kylmäverisen tappajan 5 vuotta aikaisemmin, tai ainakin kaikki luulivat niin. Tommy on hankkiutunut mielenterveydelliseen hoitoon Jasonin aiheuttamien traumojen takia. Laitoksessa sattuu välikohtaus jossa ärsyyntynyt potilas tappaa toisen kirveellä. Tämän jälkeen ihmisiä alkaa kadota ja kuolla. Lopulta murhaajaksi paljastuukin ambulanssimies Roy Burns, joka vain esiintyi Jasonina, koska oli mennyt sekaisin nähtyään kuolleen poikansa ruumiin. Fanit olivat äänestäneet tämän elokuvan huonoimmaksi ja olivat katkeria tästä juonenkäänteestä.
Tšogha Zanbil

Tšogha Zanbil () on muinaisen Elamin kuningaskunnan pyhän kaupungin rauniot Iranissa, Khūzestānin maakunnassa. Tšogha Zanbililin zikkurat on Iranin ainoa jäänne Elamin kuningaskunnasta ja kokonaisuudessakin merkittävimpiä jäänteitä. Rauniot on listattu Unescon maailmanperintöluetteloon. 
Kaupunki ja zikkurat rakennettiin noin 1250 eaa. Ne rakennutti Elamin kuningas Untaš-Napiriša ja kaupunki tunnettiin tuolloin nimellä "Dur Untaš". Ziggurat oli kooltaan 105 metriä × 105 metriä ja korkeudeltaan luultavasti 52 metriä. Rakennuksessa oli viisi tasoa, ja huipulla oli Inšušinakille pyhitetty temppeli. Kaupungin rakentamisessa oli mukana kymmeniätuhansia työmiehiä muurareista arkkitehteihin. Rakennukseen käytettiin miljoonia tiiliä ja 5 000 kiveen on kirjoitettu elamilaista kirjoitusta. Koristuksia on tehty kuparista, ja osa muurista on lasitettu lapislatsulilla. 
Vaikka kaupunkia ei saatu koskaan valmiiksi, se oli elamilainen temppeli 700 vuoden ajan. Assyrian kuningas Assurbanipal tuhosi rakennuksen vuonna 650 eaa.
Työolosuhteiden järjestelytuki

Työolosuhteiden järjestelytuki on työnantajalle maksettavaa rahallista tukea vajaakuntoisen työntekijän työnteon edistämiseen. Tukirahaa voidaan käyttää työkoneisiin ja laitteisiin, menetelmien muuttamiseen ja olosuhteiden parantamiseen. Rahallista tukea saa myös vajaakuntoista avustavan työntekijän antamaan apuun. Järjestelytuki kuuluu perinteisiin kuntoutuksen menetelmiin, ja sen avulla pyritään helpottamaan tai poistamaan vammaisuudesta aiheutuvia työnteon haittatekijöitä tai työympäristöesteitä. Tukea maksaa Työ- ja elinkeinotoimisto hakemuksesta.
Säädökset ja ohjeet.
Määräykset tuesta sisältyvät valtioneuvoston asetukseen 1346/2002. Vuonna 2007 järjestelytuki on 2 500 euroa tuettua henkilöä kohti, mutta jos tuettava henkilö on vaikeavammainen, tuen suuruus on 3 500 euroa. Avustajan palkkakustannusten tuki on 250 euroa kuukaudessa, vaikeavammaista avustavan henkilön tuki on 350 euroa kuukaudessa. Avustajan palkkaan saa tukea enintään vuoden ja vaikeavammaisen henkilön tarvitsemaan apuun kaksi vuotta. Järjestelytuen myöntämiseksi tarvitaan lääkärinlausunto työntekijän työkyvyn rajoituksista. Lisäksi tarvitaan työterveyshuollon tai työsuojeluviranomaisen arvio järjestelyjen tarpeellisuudesta. 
Kehittämistarpeet.
Asiaa selvittävän työryhmän mukaan järjestelytukena annettava rahamäärä on usein riittämätön, eikä etuudesta myöskään ole tiedotettu kovin aktiivisesti. Järjestelytuen käyttöön liittyvistä esteitä tulisi tehdä selvitys, ja lisäksi tulisi selvittää, miten järjestelytukena toteutettu toisen henkilön antama apu ja vammaispalvelulain mukainen henkilökohtaisen avustaja sopivat yhteen.
Sosiaalinen yritys.
Sosiaaliset yritykset työllistävät vajaakuntoisia, ja niille maksetaan tästä korvausta. Niiden toiminta perustuu lakiin sosiaalisista yrityksistä 1351/2003.
Henri Heinäheimo

Henri Juhani Heinäheimo (s. 2. helmikuuta 1980 Alahärmä) on suomalainen pesäpalloilija. Hän edustaa Seinäjoen Jymy-Jusseja ja pelasi kesällä 2013 seuran ykköspesisjoukkueessa. Hänen kasvattajaseuransa on Seinäjoen Maila-Jussit. Heinäheimo pelasi ulkokentällä linjapelaajana, sisäpelissä vaihtajana/kotiuttajana. Ammatiltaan hän on insinööri.
Kaudella 2023 Heinäheimo palasi eläkkeeltä pelaamaan Nurmon Jymyn maakuntasarjajoukkueeseen.
Stefan Hula (nuorempi)

Stefan Jarosław Hula (s. 29. syyskuuta 1986 Szczyrk) on puolalainen mäkihyppääjä, joka kuuluu Puolan A-maajoukkueen hyppääjiin. Hänen nykyinen seuransa on KS Eve-nement Zakopane. 
Hula oli mukana talviolympialaisissa 2006, jossa hän oli pienen mäen kilpailussa 29:s ja joukkuekilpailussa viides. Liberecin MM-kilpailuissa 2009 hän sijoittui normaalimäessä 26:nneksi ja joukkuekilpailussa neljänneksi. Vancouverin olympialaisissa 2010 hän oli suurmäessä 19:s, normaalimäessä 31:s ja joukkuekilpailussa kuudes. Oslon MM-kilpailuissa 2011 hän sijoittui suurmäessä 33:nneksi sekä joukkuekilpailuissa neljänneksi ja viidenneksi. Lentomäen MM-kilpailuissa hän saavutti Oberstdorfissa 2018 joukkuepronssia ja oli henkilökohtaisessa kilpailussa kolmastoista. Pyeongchangin olympialaisissa 2018 hän sai joukkuekilpailussa pronssia, oli normaalimäessä viides ja suurmäessä viidestoista. Seefeldin MM-kilpailuissa 2019 hän sijoittui normaalimäessä 12:nneksi.
Nuorten maailmanmestaruuskilpailuissa Strynissä 2004 hän kuului Puolan hopeajoukkueeseen ja oli henkilökohtaisessa kilpailussa kolmastoista. 
Hula osallistui maailmancupin henkilökohtaiseen kilpailuun ensimmäisen kerran Innsbruckissa tammikuussa 2006. Ensimmäiset maailmancup-pisteensä hän sai oltuaan muutamaa viikkoa myöhemmin Zakopanen kilpailussa 22:s. Kymmenen parhaan joukkoon hän sijoittui ensimmäisen kerran oltuaan kymmenes Sapporossa tammikuussa 2009. Parhaimmillaan hän on sijoittunut neljänneksi Zakopanessa tammikuussa 2018.
Hulan isä Stefan on entinen yhdistetyn hiihtäjä.
Rochester (Minnesota)

 Rochester on kaupunki Minnesotan osavaltiossa Yhdysvalloissa. Vuoden 2015 väestötilaston mukaan Rochesterissa oli 112 225 asukasta, joten se on Minnesotan kolmanneksi suurin kaupunki. 
Rochesterissa sijaitsee Mayo Clinic, yksi Yhdysvaltojen tunnetuimmista sairaaloista. Rochester on myös IBM:n suurimpien toimistojen kotipaikka.
Kaupunki on perustettu vuonna 1864 sioux-intiaanien maille.
Kyllikki Mäntylä

Maija Kyllikki Mäntylä, o.s. Wanninen, nimimerkki Maija-Kyllikki (18. elokuuta 1907 Sortavala – 5. tammikuuta 1979 Kuopio) oli suomalainen pääasiassa karjalaisaiheista kirjoittanut kirjailija.
Henkilöhistoria.
Mäntylän vanhemmat olivat tukkuliikkeen johtaja Pekka Wanninen ja Helena Waittinen. Hän pääsi ylioppilaaksi Sortavalan tyttökoulusta 1926 ja valmistui filosofian maisteriksi Helsingin yliopistosta 1930. Mäntylä oli naimisissa vuodesta 1931 lääninneuvos Eero Kustaa Mäntylän kanssa. Heidän lapsensa oli historiantutkija Ilkka Mäntylä. Hän toimi Yleisradion maaseutuohjelmapäällikkönä Kuopiossa 1941–1952, joskin 1942–1944 hän oli myös englannin kielen opettaja Kuopion kauppaoppilaitoksessa.
Kirjallinen tuotanto.
Mäntylä aloitti kirjallisen uransa pakinoitsijana ja kirjoitti lastenkamaripakinoita. Hänen tuotantoonsa kuuluu myös novelleja, näytelmiä ja kuunnelmia. Tunnetuimmat Mäntylän teoksista ovat karjalaisesta evakkonaisesta Oprista kertovat näytelmät "Opri" (1953; kantaesitetty Tampereen Työväen Teatterissa) sekä "Opri ja Oleksi" (1955; kantaesitys Tampereen Työväen Teatterissa). Edellisestä ohjasi Edvin Laine "Opri"-nimisen elokuvan 1954. Sen toisena käsikirjoittajana oli Kyllikki Mäntylä. Jälkimmäisestä on Tauno Pylkkänen säveltänyt 3-näytöksisen oopperan "Opri ja Oleksi" 1984. Oprista ja Oleksista on myös tehty pitkä televisioelokuva vuonna 1980. Sen ohjasi "Markku Onttonen". "Opri" sekä "Opri ja Oleksi" on myös ruotsinnettu. Mäntylä suomensi ruotsin-, englannin- ja saksankielistä kaunokirjallisuutta.
Murheenkryynin poika

Murheenkryynin poika on Aarne Laineen ohjaama komedia vuodelta 1958. Se on lajityypiltään sotilasfarssi ja suoranaista jatkoa 20 vuotta aiemmin valmistuneelle Suomen ensimmäiselle sotilasfarssille, Yrjö Nortan ja Toivo Särkän ohjaamalle "Rykmentin murheenkryynille", jonka senkin käsikirjoitus oli Toivo "Topias" Kauppisen. 
Elokuva oli näyttelijä Aarne Laineen viimeinen ohjaus. Edellisen elokuvan näyttelijöistä mukana on ainakin Siiri Angerkoski, jälleen samassa roolissa Mimmi Aaltosena, mutta mukana on monia suomalaisen elokuvan kärkinimiä, joskaan tuolloin vielä ei niin merkittäviä näyttelijöitä. Monet elokuvan näyttelijät ovat Tampereelta, etenkin Veikko Sinisalo, Veijo Pasanen, Ritva Valkama ja Vili Auvinen. 
Elokuvan katsojamäärät jäivät vuoden keskitasoa tuntuvasti alhaisemmiksi. 
Juoni.
Entisen rykmentin murheenkryynin eli pienviljelijä Hemminki Aaltosen (Uljas Kandolin) ja vaimonsa Mimmin (Siiri Angerkoski) poika Heikki Hemminki (Veikko Sinisalo) valmistautuu armeijapalvelukseensa. Poika on kuin mallisotilas, kunnes kasarmille saapuu melkein samanniminen alokas Heikki Anselmi Aaltonen (Veijo Pasanen), viaton kirjakauppa-apulainen. Kirjakauppa-apulainen ei välitä paljoa armeijasta ja ei osaakaan paljoa mitään. Kahden lähes samannimisen Aaltosen välille syntyy sekaannuksia ja erehdyksiä, siksi Hemminki ja Mimmi saapuvat kasarmille asiaa selvittelemään.
Arvioita.
Elokuvaa on luonnehdittu 2000-luvun kritiikeissä heikoksi sotilasfarssiksi ja "umpikiltiksi ja pöllöksi", ja sen vitsejä venytetään pitkään ja puuduttuvasti. Jo aikalaiskritiikki ruttasi käsikirjoituksen ja ohjauksen, mutta näyttelijät saivat tuolloin kiitosta, samoin kuvaaja Olavi Tuomen työ on nostettu esiin.
Idmon

Idmon () oli kreikkalaisessa mytologiassa argonauttien mukana ollut tietäjä. Hänen vanhemmikseen mainitaan Kyrene ja itse Apollontai kuolevainen Abas.
Idmon tiesi kuolevansa argonauttien retkellä, mutta liittyi silti mukaan. Hän sai surmansa villikarjun hyökättyä hänen kimppuunsa. Taru kertoo, että Apollon käski boiotialaisia rakentamaan kaupunkinsa Idmonin hautapaikalla kasvavan villin oliivipuun ympärille ja pitämään häntä kaupunkinsa suojelijana, mutta nämä eivät tehneet niin.
Idmon, Aigyptoksen poika.
Idmon, Aigyptoksen ja Gorgon poika, joka meni naimisiin Pylargen, Danaoksen ja Pierian tyttären, kanssa. Hänen morsiamensa surmasi hänet hääyönä.
Madonna (VHS)

Madonna on yhdysvaltalaisen poplaulaja Madonnan ensimmäinen VHS-julkaisu. Se on julkaistu VHS-kasettina, Betamax-kasettina sekä myös laser- ja VHD-levynä. Se julkaistiin 4. marraskuuta 1984. Se sisältää Madonnan neljä musiikkivideota.
The Virgin Tour Live

The Virgin Tour Live on yhdysvaltalaisen poplaulaja Madonnan ensimmäinen konserttinauhoitus. Se sisältää Madonnan konsertin hänen The Virgin Tour kiertueeltaan. Se on julkaistu ainoastaan VHS:nä.
The Virgin Tour.
The Virgin Tour oli Madonnan ensimmäinen konserttikiertue. Se sisälsi esiintymiset kaikissa tärkeimmissä Yhdysvaltain kaupungeissa sekä Kanadan suurimmassa kaupungissa, Torontossa. Kaikki 17 162 lippua New Yorkin legendaariseen Radio City Music Hall -konserttiin myytiin ennätysnopeasti, 34 minuutissa. Kaikki muutkin konsertit myytiin täyteen, monet niistä vain muutamissa tunneissa.
Aiheesta muualla.
The Virgin Tour Madonnan virallisilla kotisivuilla
Punasuppusuu

Punasuppusuu ("Nannostomus beckfordi") on sukkulatetrojen heimoon kuuluva kala. Sitä kutsutaan joskus myös suppusuuksi. 
Koko ja ulkonäkö.
Punasuppusuu kasvaa 6 senttimetrin mittaiseksi. Sen kyljessä on musta vaakaraita, muuten kalan yleisväri on kullanruskea. Pyrstön tyvessä ja mustan raidan alapuolella on hiukan punaista.
Alkuperä.
Punasuppusuu on kotoisin Etelä-Amerikasta.
Käyttäytyminen ja lisääntyminen.
Punasuppusuu on parvikala, ja parvessa pitää olla vähintään kuusi, mielellään kymmenen yksilöä. Akvaariossa pitäisi olla tumma pohja ja paljon kasveja. Akvaariolla olisi hyvä olla kokoa vähintään 60 litraa kymmenen kalan pikku parvelle. Punasuppusuilla on mielenkiintoinen pörräävä kolibrimainen uintitapa: välillä ne pörräävät paikoillaan ja sitten taas liikkuvat jonkin matkaa eteenpäin, ja sitten taas pörräävät paikoillaan. Punasuppusuu on ainoa suppusuulaji, joka lisääntyy melko helposti kotiakvaariossa, kunhan olosuhteet ovat sille mieleiset. Punasuppusuut jättävät kudun oman onnensa nojaan heti kutemisen jälkeen.
Vesiolot ja ravinto.
Punasuppusuulle sopii pehmeä ja hapan vesi, jonka pH:n pitäisi olla alle 7. Se syö luonnossa hyönteisiä, eikä voi akvaariossa hyvin pelkällä kuivaruoalla, vaan tarvitsee pakasteruokaa tai eläviä hyönteisiä.
Äkkikuolema (elokuva)

Äkkikuolema () on vuonna 1995 ensi-iltansa saanut toimintaelokuva. Elokuvan ohjasi Peter Hyams ja pääosassa on Jean-Claude Van Damme.
Juoni.
Entinen palomies Darren McCord vie kaksi lastaan seuraamaan NHL:n Stanley Cup -finaalia, jossa vastakkain ovat Pittsburgh Penguins ja Chicago Blackhawks. Hän työskentelee ottelun aikana paloturvallisuustarkastajana. Kenenkään tietämättä pahamaineinen terroristijoukkio on kaapannut jäähallin valtaansa. Ryhmää johtava Joshua Foss pitää Yhdysvaltain varapresidenttiä, sekä hänen vieraitaan panttivankina. Uhaten samalla tappaa heidät mikäli Fossin pankkitileihin ei makseta vaatimaansa summaa kolmen erän aikana. McCord lähtee pysäyttämään Fossia ja hänen tappavaa ryhmäänsä saadessaan kuulla tyttärensä olevan yksi panttivangeista.
Vastaanotto.
"DVD-oppaan" Ilkka Juuso pitää elokuvaa ohjaajaltaan puo­li­vil­lai­sena mutta kuitenkin palkitsevan napakkana suorituksena, joka on ottanut vaikutteita "Die Hard" -sarjasta ja "Ihmemiehestä". Hän antaa "Äkkikuolemalle" kolme tähteä viidestä.
Haperot ja rouskut

Haperot ja rouskut (Russulaceae) on helttasieniin kuuluva heimo, johon lasketaan Suomessa kasvavista sienistä kuuluvan kolme sukua: haperot ("Russula"), rouskut ("Lactarius") ja jalorouskut ("Lactifluus"). Haperojen suku on erotettu perinteisesti rouskuista sillä, ettei niistä tule maitiaisnestettä. Heimon lajeilla on tyypillinen itiöemän rakenne, joka lohkeaa napsahtaen kuin raaka porkkana. Itiöemän rakenne ei siis ole yhtä kuituista kuin esimerkiksi suppilovahverolla. Mikroskooppinen tarkastelu osoittaa, että sekä rouskuilla että haperoilla on lähes pallomaiset solut ja kuviolliset itiöt.
Stig Strömholm

Stig Fredrik Strönholm (s. 1931 Boden, Ruotsi) on ruotsalainen oikeustieteen tutkija ja kirjailija sekä Uppsalan yliopiston entinen varakansleri.
Strönholm opiskeli Uppsalassa ja valmistui oikeustieteen kandidaatiksi 1957. Oikeustieteen tohtorin tutkinnon Strönholm suoritti Münchenin yliopistossa ja valmistui 1964 ja valmistui toiseen kertaan oikeustieteen tohtoriksi Uppsalan yliopistosta vuonna 1966. Hänet nimitettiin Uppsalan yliopiston yleisen oikeustieteen professoriksi vuonna 1969, ja hän toimi yksityisoikeuden ja lakikollision professorina vuosina 1982–1997. Hän toimi Uppsalan yliopiston vararehtorina ("prorector") 1978–1989 ja rehtorina ("rector magnificus") 1989–1997. Vuonna 1988 hänet kutsuttiin Suomen Tiedeseuran kunniajäseneksi. Hän jäi eläkkeelle 1997.
Strömholm julkaisi esikoisromaaninsa "Dalen" 1976 ja on julkaissut sen jälkeen toistakymmentä muuta kaunokirjallista teosta ja muita teoksia.
Hän on ollut Academia Europæan jäsen vuodesta 1989.
Iiris-keskus

Näkövammaisten palvelu- ja toimintakeskus Iiris on Helsingin Itäkeskuksessa sijaitseva näkövammaisille soveltuvan selkeän ja esteettömän rakentamisen esimerkkikohde. Joulukuussa 2003 valmistunut Näkövammaisten palvelu- ja toimintakeskus Iiris on suunniteltu esteettömäksi aisti- ja liikuntavammaisille kävijöille sekä vanhuksille. Iiris-keskukseen on koottu saman katon alle kaikki näkövammaisten keskeisimmät palvelut.
Rakennuksessa toimivat muun muassa Näkövammaisten liitto ry, Helsingin ja Uudenmaan Näkövammaiset ry (HUN), Fysioterapia-alan Näkövammaiset ry (FAN), Näkövammaisten Kulttuuripalvelu ry, Suomen Kuurosokeat ry, Celia – Näkövammaisten kirjasto, Retinitis-yhdistys ry, Vammaisfoorumi ry ja Suomen Näkövammaissäätiö.
Tilat on suunniteltu monikäyttöisiksi: päivällä kuntoutus- ja koulutuskäytössä olevat tilat palvelevat iltaisin ja viikonloppuisin näkövammaisten järjestötoimintaa sekä erilaisia harrastusryhmiä mm. teatteria, kuoroja, orkestereita ja opintopiirejä. Iiriksessä on myös 40 majoitushuonetta.
Vuonna 2004 Rainer Mahlamäki ja muut Iiris-keskuksen suunnittelijat saivat Helsingin kaupungin Rakentamisen Ruusu -palkinnon. Perustelujen mukaan tämä suuriskaalaisen puhdasmuotoinen rakennus sijoittuu raskaaseen likenneympäristöönsä entistä rakennuskantaa täydentäen. Sen arkkitehtonisia aiheita pidettiin rohkeina ja vaikuttavina sekä päivällä että pimeällä, ja kaikkien yksityiskohtienkin sanottiin olevan huoliteltuja. Erityisesti tuomaristo arvosti paneutumista sisätilojen toiminnallisuuteen, mikä on vaatinut perusteellista perehtymistä ja yhteistyötä kaikkien osapuolten kesken.
Orgisms

Orgisms on brittiläisen Solar Questin studioalbumi, jonka julkaisi Entropica vuonna 2002.
Levy koostuu kahdesta CD-levystä, joista ensimmäisellä on vuonna 1994 julkaistun Orgship-albumin kappaleet miksattuna yhteen ja toisella on Solar Questin uutta materiaalia. Tyylilajina on rytmillinen ambient.
Kaksoisisku

Kaksoisisku () on vuonna 1991 ensi-iltansa saanut toimintaelokuva. Elokuvan ohjasi ja käsikirjoitti Sheldon Lettich. Kahta pääosaa näyttelee Jean-Claude Van Damme, joka oli myös mukana elokuvan käsikirjoittamisessa. Lisäksi Van Damme vastasi taistelukohtausten koreografiasta yhdessä Peter Malotan kanssa.
Juoni.
Elokuva kertoo kaksosista Chad ja Alex Wagnerista, jotka joutuivat erilleen toisistaan pienenä, vanhempien raa’an murhan seurauksena. Vuodet kuluvat, Chad ja Alex elävät toisistaan tietämättä. Chad toimii naisia naurattavana kuntosalinohjaajana Beverly Hillsissä, kun taas Alex elää Hongkongissa ja elättää itsensä salakuljettajana. Veljesten kohdatessa sattumalta he huomaavat että jotain yhteistä heissä kuitenkin on: kumpikin taitaa itsepuolustuslajeja. Kaksikko lyöttäytyy yhteen ja päättää kostaa vanhempiensa murhaajille.
Tuotanto.
Elokuvan ohjannut ja käsikirjoittanut Sheldon Lettich kertoi saaneensa idean elokuvan tarinaan Cannon Filmsin kautta. Vieraillessaan Van Dammen kanssa Menahem Golanin toimistolla hän näki yhtiön seinällä käsikirjoituksen, joka perustui Alexandre Dumas’n pienoisromaaniin "Korsikan veljekset". Golan oli pyytänyt jotain käsikirjoittajaa luomaan tarinan pohjalta toimintajännärin, jota ei kuitenkaan koskaan julkaistu. Sen sijaan Lettich kiinnostui ajatuksesta ja päätti luoda oman versionsa tarinasta.
Tony Sampson

Tony Sampson (s. 18. elokuuta 1978, Vancouver, Kanada) on kanadalainen näyttelijä. Hänet tunnetaan Eddyn ääniroolista animaatiosarjassa "Ed, Edd n Eddy" vuosina 1999–2007 sekä vuoden 2009 elokuvasta "Ed, Edd n Eddy's Big Picture Show". Hän esiintyi myös 1990-luvulla televisiosarjassa "The Odyssey".
Ura.
Sampson teki ensimmäisiä ääniroolejaan 1990-luvulla ja myöhemmin toimi dubbaajana useissa animesarjoissa, kuten Hikaru no Go, Mobile Suit Gundam Seed ja Ranma ½. Näytelmärooleja hän teki harvemmin 1990-luvulla esitetyn "The Odyssey" -televisiosarjan jälkeen.
Hohtomiljoonakala

Hohtomiljoonakala ("Poecilia wingei") on hammaskarppeihin kuuluva kala, miljoonakalan lähisukulainen. Lajit risteytyvät, ja monet akvaariokauppojen hohtomiljoonakalojen nimellä myymistä yksilöistä ovatkin risteymiä.
Koko ja ulkonäkö.
Hohtomiljoonakalanaaras on hopeanharmaa, 4–5 cm pitkä ja sopusuhtainen. Koiras on 3 cm pitkä, naarasta huomattavasti värikkäämpi ja isokokoisten väriläikkien peittämä. Väriläiskät vaihtelevat yksilöstä toiseen ja voivat olla mustia, oransseja, vihreitä tai sinisiä.
Alkuperä.
Hohtomiljoonakalat ovat kotoisin Etelä-Amerikasta Venezuelasta.
Käyttäytyminen ja lisääntyminen.
Hohtomiljoonakala on parvikala, joka vaatii ympärilleen vähintään kuuden kalan parven. Lisääntyminen on samanlaista kuin miljoonakalalla.
Vesiolot ja ravinto.
Luonnossa hohtomiljoonakalat elävät laguuneissa murtovedessä 2 cm:n – 3 metrin syvyydessä. Niiden kotivesissä lämpötila on 27–30 °C. Akvaarioissa niitä voi pitää viileämmässäkin vedessä, 24–28 °C:ssa, mutta kuitenkin yleensä lämpimämmässä kuin miljoonakaloja. Veden happamuuden tulee olla 6,5–8 pH ja kovuuden alle 20 °dH.
Hohtomiljoonakalat ovat kaikkiruokaisia.
Acid Air Raid

Acid Air Raid on brittiläisen Solar Questin vuonna 1993 ilmestynyt maxi-single, joka julkaistiin Chocin omistamalla Choci's Chewns -levymerkillä. Kappale löytyy myös Solar Questin AcidOphilez-kokoelmalevyltä.
Levy sisältää neljä versiota nimikappaleesta ja lukeutuu acid trancen merkittävimpiin julkaisuihin.
Vuonna 2001 Tracid Traxx uudelleenjulkaisi Acid Air Raidin, lisättynä Silent Breedin uudelleenmiksauksella.
Tryptamiini

Tryptamiini on aineenvaihduntatuote jota esiintyy pieninä pitoisuuksina eläimissä, kasveissa ja elintarvikkeissa. Tryptamiini on biogeeninen amiini, jollaisia voi muodostua elintarvikkeisiin pilaantumisen yhteydessä. Muiden muassa aivojen välittäjäaine serotoniini kuuluu tryptamiineihin. Tryptamiini nostaa verenpainetta ja aiheuttaa ruokamyrkytyksen. Tryptamiinia esiintyy nisäkkäiden aivoissa luontaisesti ja sillä uskotaan olevan rooli neuromodulaattorina tai välittäjäaineena. Tryptamiini toimii TAAR agonistina, serotoniinia vapauttavana aineena ja serotoniiniaktiivisuuden lisääjänä. Sen hajottaa elimistössä MAO-A ja MAO-B. Rottien aivojen tryptamiinipitoisuus on noin 3,5 pmol/g.
Tryptamiinin aiheuttamia oireita ovat migreenityyppinen päänsärky, ihon punoitus, nokkosihottuma, vatsakivut sekä ripuli. Mukana voi myös olla huimausta, huulten ja kielen turvotusta sekä sydämentykytystä.
Kasveissa tryptamiini toimii auksiini indoli-3-etikkahapon biosynteesin välivaiheena. Tryptamiinin kemiallisesti valmistettavia lukemattomia johdannaisia ja sukulaisaineita käytetään niin sanottuina muuntohuumeina. Myös luonnosta löytyviä tryptamiineja, kuten useissa sienilajeissa esiintyvää psilosybiiniä tai esimerkiksi shamaanikahvikki ("Psychotria viridis") -kasvissa esiintyvää dimetyylitryptamiinia voidaan käyttää päihtymistarkoitukseen.
North American XB-70 Valkyrie

North American XB-70 Valkyrie oli yhdysvaltalainen 1960-luvulla kehitetty prototyyppi Mach 3 -nopeuden pommikoneesta.
Kehitys.
Valkyrie ylitti äänennopeuden ensimmäistä kertaa kolmannella testilennollaan 12. lokakuuta 1964.
Kone oli nopeampi kun mikään tuonaikainen hävittäjä ja sai Neuvostoliiton kehittämään MiG-25-hävittäjän. Valkyrien lakikorkeus (24 400 m/80 000 jalkaa) oli myös lähes ylivoimainen tuon ajan ilmatorjuntaohjuksille sekä hävittäjille. Ennen MiG-25:n kehittämistä Valkyriellä ei ollut konkreettista vastustajaa kunhan se pääsi riittävän korkealle, minne vihollisella ei ollut enää mahdollisuutta päästä.
XB-70 -projekti keskeytettiin vuonna 1967, jolloin kaksi prototyyppiä oli valmistunut. Kehitysohjelma oli erittäin kallis, ja koneiden yksikköhinta nousi liian korkeaksi jopa Yhdysvaltain ilmavoimille.
Ensimmäisenä valmistunut koekone on nykyisin museoituna Daytonissa, Ohiossa, mutta toinen kone tuhoutui 8. kesäkuuta 1966 törmäyksessä F-104-hävittäjän kanssa. Onnettomuudessa kuoli kaksi pilottia. Heistä toinen oli Joseph Albert Walker, ensimmäinen kahdesti (X-15-koneella) avaruudessa käynyt ihminen. 
Kone käytti tasaista runkoa sekä saranoituja ulompia siipipaneeleita. Aliääninopeuksissa ulommat paneelit olivat vaaka-asennossa nostovoiman saamiseksi. Yliääninopeuksissa paneelit kallistuivat alaspäin, joka vähensi ilmanvastusta ja lisäsi pystyssä olevaa siipipinta-alaa vakauden lisäämiseksi. Eturungossa oli lisäksi Canard-siipi. Koneella todettiin heikko suuntavakaus ja sillä tehtiin vain yksi lento yli Mach 3 -nopeudella.
1960-luvulla miehitettyjen pommikoneiden tulevaisuus oli epävarma ja eräiden mielestä tulevaisuus oli ohjuksissa, joka osaltaan johti B-70 -ohjelman lopettamiseen.
Forseti

Forseti oli Skandinavian mytologian oikeudenmukaisuuden, rauhan ja totuuden jumala. Hänen vanhempansa olivat Balder ja Nanna. Forseti syntyi Helgolandissa. Forseti asui myöhemmin palatsissaan Glitnirissä, jossa kultaiset pilarit ja hopeinen katto. Hän myös sovitteli ihmisten ja jumalten välisiä kiistoja palatsissaan. Häntä sanottiin myös kaikkien mahdollisten kiistojen ratkaisijaksi. Hänen muita nimiään on Forsete, Fosite ja Foseti.
M/S Midas

M/S Midas () on ahvenanmaalaiseen Godby Shipping -ryhmään kuuluvan Minicarriers Ab:n omistukseen rekisteröity ro-ro-rahtialus. Se on rakennettu vuonna 1990 J.J. Sietaksen telakalla Hampurissa, Saksassa. Kuollutta painoa aluksella on 4 491 tonnia ja jääluokitus on 1A eli alus pystyy useimmissa jääolosuhteissa kulkemaan yksin. "Midas" on rekisteröity Suomen lipun alle. Nykyisin laiva on aikarahdattu UPM-Kymmenen liikenteeseen, reitille Rauma–Hamina–Rouen. Lastina alus kuljettaa yleensä paperituotteita, kappaletavaraa ja roro-yksiköitä.
Midaksen sisaralus on M/S Mimer.
Käyttöhistoria.
30. tammikuuta 1990 alus laskettiin vesille ja 9. maaliskuuta se luovutettiin suomalaisen Oy Rettig Ab:n omistukseen, joka rekisteröi aluksen Suomen lipun alle. Kotisatamaksi tuli Turku. Tuolloin aluksen nimi oli "Bore Sea". Tämän jälkeen suomalainen Bore Line aloitti liikennöinnin aluksella, reitillä Helsinki–Kotka–Terneuzen–Rotterdam–Chatham. 1. tammikuuta 1992 ja 9. tammikuuta 1995 välisen ajan Bore Sea oli aikarahdattuna Finncarriersin liikenteessä. 
Vuonna 1995 laiva aikarahdattiin Transfennican liikenteeseen, Suomen ja Länsi-Euroopan välille. Lokakuussa 1995 alus siirtyi Hangon ja Lyypekin väliseen liikenteeseen. Vuonna 1996 Mimer aloitti liikennöinnin linjalla Suomi–Britannia–Ranska. Tammikuussa 1997 reitti vaihtui jälleen; Rauma–Lyypekki. Joulukuun puolivälissä 1999 alus päätyi nykyisen omistajansa haltuun. Samalla se sai myös nykyisen "Midas" -nimensä. Tämän jälkeen Midas aikarahdattiin UPM-Kymmenen liikenteeseen. 
Vuodesta 2012 lähtien alus on liikennöinyt Karibian merellä. Se on rahdattu ranskalaiselle CMA CGM:lle sekä amerikkalaiselle Marinex Cargo Linelle Karibian linjaliikenteeseen. Myös Godby Shipping:in toinen alus, Mimer, purjehtii nykyisin samoilla vesillä. 11.1.2016.
Daydream

Daydream on yhdysvaltalaisen laulajan Mariah Careyn albumi vuodelta 1995. Se on Careyn kuudes albumi, viides studioalbumi, ja yksi maailman eniten myydyistä äänilevyistä. Tyylillisesti albumi poikkeaa Careyn aikaisemmista töistä, sillä siinä on enemmän vaikutteita R&amp;B:stä ja jopa hiphopista, eikä niinkään puhtaasta popista. Recording Industry Association of America eli RIAA myönsi sille timanttilevyn, joka vastaa kymmenkertaista platinalevyn myyntiä. Levyä on myyty Yhdysvalloissa 7,54 miljoonaa kappaletta ja maailmanlaajuisesti 25 miljoonaa kappaletta.
Vaikkakaan Columbia Records ei ollut vaikuttunut Careyn uudesta albumista, kriitikot ja fanit ottivat sen hyvin vastaan. Joidenkin mielestä albumi oli Careyn siihen astisista paras. Esimerkiksi Stephen Thomas Erlewine kirjoitti Allmusic-lehdessä Careyn todellakin tietävän, kuinka koota albumi.
Casa Academica

 
Casa Academica on Helsingin Etu-Töölössä sijaitseva rakennus, joka toimii osakuntatalona. Siellä ovat vuodesta 1974 toimineet Helsingin yliopiston Keskisuomalainen Osakunta ja Svenska Handelshögskolanin ylioppilaskunta Svenska Handelshögskolans Studentkår.
Perhonkadulla sijaitseva rakennus valmistui vuosina 1972–1975 ja se edustaa teollista rationalismia. Sen suunnitteli arkkitehtuuritoimisto Huhtiniemi–Söderholm.
Täplälosserokala

Täplälosserokala ("Ostracion cubicus") on losserokaloihin kuuluva kala. Losserokalojen pitämistä akvaariossa ei suositella siksi, että ne voivat stressitilanteissa tai vahingoittuessaan päästää akvaarioon myrkkyä, joka tappaa muut kalat.
Koko ja ulkonäkö.
Täplälosserokala voi kasvaa 45 cm pitkäksi. Se on pohjaväriltään vihreänkellertävä, nuorena keltaisempi kuin vanhana, ja sen ihoa koristavat pyöreähköt pilkut. Vartalonmuoto on melkein kuutiomainen.
Alkuperä.
Täplälosserokala on peräisin Indopasifiselta merialueelta, Punaiselta mereltä ja Itä-Afrikan ja Havaijin väliseltä alueelta. Punaisenmeren yksilöt poikkeavat muista ulkonäöltään.
Käyttäytyminen.
Nuoret täplälosserokalat piileksivät riutan onkaloissa.
Ravinto.
Täplälosserokalat syövät pääasiassa levää.
Eila (elokuva)

Eila on vuonna 2003 valmistunut suomalainen draamaelokuva, jonka on ohjannut Jarmo Lampela. Vuonna 2004 elokuva oli ehdolla kahdeksasta Jussi-palkinnosta, joista se voitti kaksi: Jarmo Lampela parhaasta ohjauksesta ja Sari Mällinen parhaasta naispääosasta.
Elokuva perustuu tositapahtumiin Rakennushallituksen lakkauttamisesta vuonna 1994 seuranneista irtisanomisista ja tästä syntyneestä oikeudenkäynnistä.
Juoni.
Siivooja Eila Salosen poika Mika vapautuu vankilasta ja muuttaa Eilan luokse asumaan. Pian Eilan työtoverit ryhtyvät lakkoon huonojen työehtojen takia. Eila ei kuitenkaan tahdo lakkoon mukaan, koska ei halua menettää työpaikkaansa, jolloin hänen olisi hankalampaa saada poikansa uuden elämän alkuun. Myöhemmin Eila saa postissa irtisanomiskirjeen ja päättää haastaa valtion oikeuteen.
Muska (albumi)

Muska on suomalaisen laulajan Muskan esikoisalbumi. Se julkaistiin vuonna 1973. CD-versio levystä ilmestyi vuonna 1991. Svart Records julkaisi myöhemmin albumin rajoitettuna vinyyliuusintapainoksena.
Albumilla soittava taustayhtye on käytännössä Wigwam täydennettynä kitaristi Albert Järvisellä. Yhtyeen perustan muodostavat Pekka Pohjola, Jukka Gustavson ja Ronnie Österberg. Levyllä lisäksi vierailevat Antero Jakoila, Pepe Willberg ja Pave Maijanen sekä ensisijaisesti jazz-muusikkoina tunnetut Esko Rosnell, Juhani Aaltonen ja Erik Dannholm. Albumin tuotti Måns Groundstroem.
Tää se päivä on

Tää se päivä on on suomalaisen rock-laulaja Muskan toinen studioalbumi. Se julkaistiin vuonna 1977.
Kappaleet.
Lisätietoja.
Tuotanto: Bruno Korpela ja Antero Jakoila.
Kansikuva: Timo Kelaranta.
Taustalaulut: Anna Babitzin ja Maarit Hurmerinta.
Kitarat: Albert Järvinen (3), Hande Salakka (4), Janne Ödner (9), Dave Lindholm (10).
Albert Gore, Sr.

Albert Arnold Gore, Sr. (26. joulukuuta 1907 Granville, Tennessee – 5. joulukuuta 1998 Carthage, Tennessee) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneessa Tennesseen neljännestä vaalipiiristä vuosina 1939–1953, poikkeuksena noin kuukauden mittainen ajanjakso vuosien 1944 ja 1945 vuodenvaihteessa, jolloin hän erosi edustajainhuoneesta voidakseen palvella Yhdysvaltain armeijassa. Edustajainhuoneen jälkeen Gore toimi senaattorina vuosina 1953–1971. Hän pyrki vielä vuoden 1970 vaaleissa jatkokaudelle, muttei tullut valituksi.
Gore oli syntyperäinen tennesseeläinen ja koulutukseltaan lakimies. Hän meni vuonna 1937 naimisiin Pauline LaFonin kanssa. Parin avioliitosta syntyi kaksi lasta – Nancy ja Al – joista ensimmäinen menehtyi keuhkosyöpään vuonna 1984. Jälkimmäinen toimi Yhdysvaltain varapresidenttinä vuosina 1993–2001 ja sai Nobelin rauhanpalkinnon syksyllä 2007.
Gore opetti vuosina 1970–1972 lakia Vanderbiltin yliopistossa. Hän piti myöhempinä vuosinaan antiikkikauppaa ja kuoli vain hieman ennen kuin olisi täyttänyt 91 vuotta.
Anna mulle aikaa

Anna mulle aikaa on suomalaisen rock-laulaja Muskan kuudes studioalbumi. Se julkaistiin vuonna 2005.
Kappaleet.
Sävellykset ja sovitukset Tero Pulkkinen, ellei toisin mainita.